Rīga, 2024.gada 5.novembrī

Nr. V-4-11/2024

**Labklājības ministrijai**

**Priekšlikumi Informatīvajam ziņojumam par demogrāfiskās politikas attīstību**

**Projekta ID 24-TA-2661**

Latvijas Daudzbērnu ģimeņu apvienība *(turpmāk - Apvienība)* un tajā ietilpstošās reģionālās daudzbērnu ģimeņu biedrības ir apkopojušas priekšlikumus Informatīvā ziņojuma par demogrāfiskās politikas attīstību papildināšanai:

1. Ziņojuma 2.daļas 2.punktā par “Demogrāfiskās situācijas prognozēm”, paredzot 30% Latvijas iedzīvotāju skaita sarukumu līdz 2070.gadam, blakus ekonomiskiem riskiem ir obligāti jāmin *apdraudējums Latvijas kā nacionālas valsts pastāvēšanai nākotnē, ko izraisīs latviešu valodas kā dzimtās valodas nesēju skaita dramatisks sarukums, kā arī pamatnācijas īpatsvara samazinājums, īstenojot imigrācijas politiku.*

2) 1.daļas “Demogrāfiskās politikas izaicinājumi” steidzamāko pasākumu sarakstu papildināt ar:

*- zaudētu ienākumu 100% atvietojums un garantētu minimālo ienākumu nodrošināšana mātei un bērnam zīdaiņa aprūpes laikā līdz bērna 1,5 gada vecumam;*

*- solidārs un taisnīgs nodokļu maksātāju atbalsts pensiju piemaksas veidā sievietēm, kas laidušas pasaulē un uzaudzinājušas 5 un vairāk bērnu;*

*- dzimstības ietekmes faktoru sistemātiska pētniecība.*

3) 1.daļas “Demogrāfiskās politikas izaicinājumi” sekundāro pasākumu sarakstu papildināt ar:

*- dzimstību motivējošu faktoru ieviešana individualizētajā valsts pensiju apdrošināšanas un aprēķina sistēmā.*

1. 3.daļas beigās “Demogrāfisko situāciju ietekmējošie faktorus” papildināt ar:
* *nabadzības risks mājsaimniecībās, kurās uz 1 pieaugušo ir vairāk kā 1 apgādājams bērns;*
* *bērns un bērna radīšana kā vērtība;*
* *sociālā nedrošība vecumdienās sievietēm, kas laidušas pasaulē un uzaudzinājušas 5 un vairāk bērnu.*

Ar cieņu Latvijas Daudzbērnu ģimeņu apvienības

Valdes priekšsēdētāja Elīna Treija